Θέμα: Modern Greek Language (Secondary School)
Ερώτηση: Γιατί να επισκεφτώ τη Θεσσαλονίκη; Η Θεσσαλονίκη, με πληθυσμό πάνω από 1,1 εκατομμύρια, είναι το πιο σημαντικό διοικητικό, πολιτιστικό και επιχειρηματικό κέντρο στη Βόρεια Ελλάδα και η δεύτερη μεγαλύτερη πόλη στην Ελλάδα. Βρέχεται από το Αιγαίο Πέλαγος, βρίσκεται σε απόσταση μιας ώρας οδήγησης από τον Όλυμπο, μισής ώρας από τις υπέροχες παραλίες της Χαλκιδικής και σύντομης πτήσης από τις πρωτεύουσες των χωρών όλης της Ευρώπης. Ακτοπλοϊκά συνδέεται με πολλά λιμάνια της Ελλάδας, αλλά και του εξωτερικού. Έχει ευχάριστο μεσογειακό κλίμα: μαλακούς και βροχερούς χειμώνες, ζεστά και ξηρά καλοκαίρια, ευχάριστη άνοιξη και φθινόπωρο και, γενικά, μακρές περιόδους ηλιοφάνειας όλο το έτος. Ιδρύθηκε το 316 π.Χ. και όλη αυτή τη μακρά ιστορία της μπορεί ο επισκέπτης να δει στα πολυάριθμα μουσεία και μνημεία που υπάρχουν στην πόλη! Φιλοξενεί μία από τις μεγαλύτερες και νεότερες παραλίες στην Ευρώπη, η οποία ολοκληρώθηκε το 2014. Περπατήστε, τρέξτε, κάντε βόλτα, κάντε ποδήλατο, με το βλέμμα στο νερό και στα ηλιοβασιλέματα. Στους δρόμους του κέντρου της Θεσσαλονίκης, και όχι μόνο, θα βρείτε υπέροχα καταστήματα κάθε είδους και σύγχρονα εμπορικά κέντρα για όλα τα γούστα. 150.000 Έλληνες και ξένοι φοιτητές ζουν στην πόλη κάθε χρόνο! Αρπάξτε την ευκαιρία και απολαύστε τη γεμάτη ζωή πόλη. Τέλος, το φαγητό... απλά υπέροχο! Η πόλη αναγνωρίστηκε από την εφημερίδα New York Times το 2016 ως μία από τις 52 πόλεις σε όλο τον κόσμο για την εκπληκτική κουζίνα της. Επίσης, υπάρχουν πολλά καφέ, πολύ περισσότερα από άλλες ευρωπαϊκές πόλεις! Μην αντισταθείτε στον πειρασμό! Ανακτήθηκε στις 2/1/2021 από https://thessaloniki.gr και διασκευάστηκε για τις ανάγκες των εξετάσεων. Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: Η Θεσσαλονίκη απέχει
Επιλογές:
λίγες ώρες πτήσης από μεγάλα ευρωπαϊκά αεροδρόμια
μία ώρα οδήγησης από τα καταπράσινα βουνά της Χαλκιδικής
δύο ώρες οδικώς από τον Όλυμπο
Σωστή απάντηση (αριθμός επιλογής, από 0): 0